Ongintzaren estatua (Iruñea)

Ongintzaren estatua edota Mari Blanka Nafarroako Iruñea hiriburuan dagoen estatua bat da. Takonera parkean dago.

 Historia 
1788an Julián San Martínek harri landuan egin zuen. Toga dotore batez jantzitako emakume gazte bat irudikatzen du, eguzkia agertzen duen armarri bati eusten diola, eta beste eskuarekin eskuen artean uso bat duen haur baten burua ukitzen duelarik. Gaztearen oinetan, kornukopia bat dago eta haren zuloetatik fruituak ateratzen dira. Izan ere, oparotasunaren adarraren irudikapen alegorikoa da eta bere ikonografia XVIII. mendearen bukaerako gustu akademizistetara egokitzen da. Haurra usoarekin agertzeak, bestalde, irudia Ongintzarekin identifikatzera eraman du.

1927an Takonera lorategian paratu zuten. Lehenago iturri moduan Gazteluko plazan egondakoa da.

 Kanpo estekak 

 Ongintzaren estatua. Iruñeko Udala 

Kategoria:Takonera
Kategoria:Zitadela-Takonerako eskultura eta monumentuak
Kategoria:Kanpoko eskulturak Iruñean
Kategoria:XVIII. mendeko eskulturak
Kategoria:1788 Euskal Herrian